ইম্ফাল, জানুয়ারি ২৮ : রাজকুমার বুধিমন্তনা য়েকপা পেন্টিংগী আর্ট একজিবিশন অমা ঙসি কৈশামথোংদা লৈবা আর কে সি এস আর্ট মিউজিয়ামদা হৌদোকখ্রে।  থৌরম অদুদা চীফ গেস্ত ওইনা শরুক য়াখিবা এদজুকেশন মিনিষ্টার টিঐচ বসন্ত কুমারনা হায়, আর কে সি এস আর্ট মিউজিয়াম অসি মপান লমদগী লাকপা মতমদা শোয়দনা চঙলগা য়েংবা য়াবা মফম অমনি।  মিউজিয়াম অসিদা মণিপুরগী হিষ্ট্রি, কালচার শুনা লৈ।
 মহাক্না হায়, কোভিদকী পেন্দেমিক লৈবা মতমদা আর কে বুধিমন্তনা মফম মফমদা চৎলগা মহাক্কী ইমাজিনেসন, টেলেন্ট ময়াম অসি পুথোক্লগা য়েকখিবা লাই ময়াম অদু ঙসি একজিবিষন অসিদা পুথোকপনি।  আর কে সি এস আর্ট মিউজিয়াম অসি প্রাইবেট ওইরবুস স্তেতনা এদাপ্ত তৌরগা ফাইনান্সিয়েল অমসু পীবা য়াবা সাপোর্ট পীনবা হোৎনগনি হায়না মিনিষ্টারনা ফোঙদোকখি।
 ঙসিগী থৌরম অদুদা মণিপুর য়ুনিভার্সিটি ওব কালচারগী ভাইস চ্যাঞ্চেল্লর প্রোঃ পাওনম গুনিন্দ্রো সিংহ অমসুং আর কে সি এস মিউজিয়াম অব আর্টস এন্দ ক্রাফ্ট, ইম্ফালগী চেয়ারপার্সন দা: কে সোবিতা দেবীসু শরুক য়াখি।  ঙসিদগী হৌরগা ফেব্রুয়ারী ১ ফাওবা চত্থগদবা একজিবিশন অসি অয়ূক পূং ১০ দগী নুমিদাং পূং ৫ ফাওবা হাংগনি হায়রি। 